
Linda pargi ja selle lähiala detailplaneeringu kehtestamine 
1. Asjaolud ja menetluse käik

Linda pargi ja selle lähiala detailplaneeringu algatamise ettepaneku on esitanud Narva Linnavalitsuse Arhitektuuri- ja Linnaplaneerimise Amet ning detailplaneering algatati Narva Linnavolikogu 04.05.2006 otsusega nr 72.           
Detailplaneeringuga liidetakse ärimaa sihtotstarbega krundid Puškini tn 15b ja 15c ning moodustatakse uus äri- ja elamumaa krunt. Moodustatakse üldmaa sihtotstarbega krunt pargile ja tänavamaa sihtotstarbega krunt juurdepääsule. Olemasolevad elamud säilitatakse. Kortermajadele on ette nähtud parkimine omal krundil. Parkimiskohad on planeeritud ka pargi juurde tee maa-alale. Planeeringuala lähiümbruse olemasolevat liikluskorraldust ei muudeta. Haljastusest säilib vaid väärtuslikum osa, ülejäänud puud ja põõsad likvideeritakse. Kavandatakse ka uue kõrg- ja madalhaljastuse istutamine. Linda pargi osas on planeeritud lastele kaks mänguväljakut ning asukoht purskkaevuga ilubasseinile. Täiendatud ka pargi ja õuede valgustust. Määratakse tehnovõrkude asukohad. Planeeritava ala pindala on ca 1,3 ha. 

Planeering ei sisalda kehtiva Narva linna üldplaneeringu täpsustamise ettepanekut.

Planeeringu vastuvõtmine toimus 14.05.2009 Narva Linnavolikogu otsusega nr 74. Avaliku väljapaneku perioodil 01.06. - 15.06.2009 oli esitatud planeeringule üks kirjalik vastuväide Linda tn 5 kinnistu omaniku Balti Finanseerimisasutuse AS poolt. Eelpool mainitud vastuväidet peab Narva Linnavalitsuse Arhitektuuri- ja Linnaplaneerimise Amet ja Ida-Viru Maavanem põhjendamatuks.
Linda pargi ja selle lähiala detailplaneeringu avalik arutelu toimus 14.07.2009 kell 13:00. Vastuväite esitaja arutelule ei ilmunud. Arutelu käigus oli esitatud ettepanek muuta Kosmonaudi tänav läbisõidetavaks. Liikluskomisjon ei ole sellega nõus, kuna see suurendab liikluskoormus Puškini tänaval ning tekitab ohtu jalakäijatele.
31.08.2009 kirjas nr 1.2-38/3344-2 annab Ida-Viru Maavanem Linda pargi ja selle lähiala detailplaneeringu lahendusele heakskiidu. 

Narva Linnavalitsuse Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.

3. Otsus

3.1. Kehtestada Linda pargi ja selle lähiala detailplaneering.
3.2. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
3.3. Narva Linnavalitsuse Arhitektuuri- ja Linnaplaneerimise Ametil teatada tähtkirjaga Balti Finantseerimisasutuse AS (Linda tn 5 kinnistu omanik) detailplaneeringu kehtestamisest ühe nädala jooksul planeeringu kehtestamise otsuse tegemise päevast.
4. Rakendussätted                                                                
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

